EL Επίσημη Εφημερίδα της Ευρωπαϊκής Ένωσης C 260/2

Απόφαση του Δικαστηρίου (τμήμα μείζονος συνθέσεως) της 18ης Ιουλίου 2013 — Ευρωπαϊκή Επιτροπή (C-584/10 P), Συμβούλιο της Ευρωπαϊκής Ένωσης (C-593/10 P), Ηνωμένο Βασίλειο της Μεγάλης Βρετανίας και της Βόρειας Ιρλανδίας (C-595/10 P)/Yassin Abdullah Kadi, Γαλλική Δημοκρατία

(Συνεκδικασθείσες υποθέσεις C-584/10 P, C-593/10 P και C-595/10 P) (1)

(Αίτηση αναιρέσεως - Κοινή εξωτερική πολιτική και πολιτική ασφάλειας (ΚΕΠΠΑ) - Περιοριστικά μέτρα κατά προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν - Κανονισμός (ΕΚ) 881/2002 - Δέσμευση των κεφαλαίων και των οικονομικών πόρων προσώπου περιληφθέντος σε κατάλογο που κατάρτισε όργανο των Ηνωμένων Εθνών - Εγγραφή του ονόματος του προσώπου αυτού στον κατάλογο του παραρτήματος I του κανονισμού (ΕΚ) 881/2002 - Προσφυγή ακυρώσεως - Θεμελιώδη δικαιώματα - Δικαιώματα άμυνας - Αρχή της αποτελεσματικής δικαστικής προστασίας - Αρχή της αναλογικότητας - Δικαίωμα σεβασμού της ιδιοκτησίας - Υποχρέωση αιτιολογήσεως)

2013/C 260/02

Γλώσσα διαδικασίας: η αγγλική

Διάδικοι

Αναιρεσείοντες: Ευρωπαϊκή Επιτροπή (C-584/10 P) (εκπρόσωποι: αρχικώς P. Hetsch και S. Boelaert καθώς και E. Paasivirta και M. Κωνσταντινίδης, στη συνέχεια L. Gussetti και S. Boelaert καθώς και E. Paasivirta και M. Κωνσταντινίδης), Συμβούλιο της Ευρωπαϊκής Ένωσης (C-593/10 P) (εκπρόσωποι: M. Bishop, E. Finnegan και R. Szostak), Ηνωμένο Βασίλειο της Μεγάλης Βρετανίας και της Βόρειας Ιρλανδίας (C-595/10 P) εκπρόσωποι: αρχικώς E. Jenkinson, στη συνέχεια S. Behzadi-Spencer, επικουρούμενες από τoυς J. Wallace, QC, D. Beard, QC, και M. Wood, barrister)

Λοιποί διάδικοι στη διαδικασία: Yassin Abdullah Kadi (εκπρόσωποι: D. Vaughan, QC, V. Lowe, QC, J. Crawford, SC, M. Lester και P. Eeckhout, barristers, G. Martin, solicitor, καθώς και C. Murphy), Γαλλική Δημοκρατία (εκπρόσωποι: E. Belliard καθώς και G. de Bergues, D. Colas, A. Adam και E. Ranaivoson)

Παρεμβαίνοντες στην κατ’ αναίρεση διαδικασία (C-584/10 P και C-595/10 P) υπέρ της Ευρωπαϊκής Επιτροπής και του Ηνωμένου Βασιλείου της Μεγάλης Βρετανίας και της Βόρειας Ιρλανδίας: Δημοκρατία της Βουλγαρίας (εκπρόσωποι: B. Zaimov και T. Ivanov καθώς και E. Petranova), Ιταλική Δημοκρατία (εκπρόσωποι: G. Palmieri, επικουρούμενη από τον M. Fiorilli, avvocato dello Stato), Μεγάλο Δουκάτο του Λουξεμβούργου (εκπρόσωπος: C. Schiltz), Ουγγαρία (εκπρόσωποι: M. Fehér καθώς και K. Szíjjártó και K. Molnár), Βασίλειο των Κάτω Χωρών (εκπρόσωποι: C. Wissels και M. Bulterman), Σλοβακική Δημοκρατία (εκπρόσωπος: B. Ricziová), Δημοκρατία της Φινλανδίας (εκπρόσωπος: H. Leppo)

Παρεμβαίνοντες στην κατ’ αναίρεση διαδικασία (C-593/10 P) υπέρ του Συμβουλίου της Ευρωπαϊκής Ένωσης: Δημοκρατία της Βουλγαρίας (εκπρόσωποι: B. Zaimov και T. Ivanov, καθώς και E. Petranova), Τσεχική Δημοκρατία (εκπρόσωποι: K. Najmanová καθώς και E. Ruffer, M. Smolek και D. Hadroušek), Βασίλειο της Δανίας (εκπρόσωπος: L. Volck Madsen), Ιρλανδία (εκπρόσωποι: αρχικώς D. O’Hagan, στη συνέχεια E. Creedon, επικουρούμενοι από τους N. Travers, BL, και P. Benson, solicitor), Βασίλειο της Ισπανίας (εκπρόσωποι: M. Muñoz Pérez και N. Díaz Abad), Ιταλική Δημοκρατία (εκπρόσωποι: G. Palmieri, επικουρούμενη από τον M. Fiorilli, avvocato dello Stato), Μεγάλο Δουκάτο του Λουξεμβούργου (εκπρόσωπος: C. Schiltz), Ουγγαρία (εκπρόσωποι: M. Fehér καθώς και K. Szíjjártó και K. Molnár), Βασίλειο των Κάτω Χωρών (εκπρόσωποι: C. Wissels και M. Bulterman), Δημοκρατία της Αυστρίας (εκπρόσωπος: C. Pesendorfer), Σλοβακική Δημοκρατία (εκπρόσωπος: B. Ricziová), Δημοκρατία της Φινλανδίας (εκπρόσωπος: H. Leppo)

Αντικείμενο

Αιτήσεις αναιρέσεως κατά της αποφάσεως του Γενικού Δικαστηρίου (έβδομο τμήμα) της 30ής Σεπτεμβρίου 2010, T-85/09, Kadi κατά Επιτροπής, με την οποία το Γενικό Δικαστήριο δέχθηκε προσφυγή περί μερικής ακυρώσεως του κανονισμού (ΕΚ) 1190/2008 της Επιτροπής, της 28ης Νοεμβρίου 2008, που τροποποιεί για 101η φορά τον κανονισμό (ΕΚ) 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν (ΕΕ L 322, σ. 25), στο μέτρο που το όνομα του προσφεύγοντος περιλαμβάνεται στον κατάλογο των προσώπων, ομάδων και οντοτήτων επί των οποίων εφαρμόζονται οι διατάξεις αυτές.

Διατακτικό

Το Δικαστήριο αποφασίζει:

1) Απορρίπτει τις αιτήσεις αναιρέσεως.

2) Καταδικάζει την Ευρωπαϊκή Επιτροπή, το Συμβούλιο της Ευρωπαϊκής Ένωσης και το Ηνωμένο Βασίλειο της Μεγάλης Βρετανίας και της Βόρειας Ιρλανδίας στα δικαστικά έξοδα.

3) Η Δημοκρατία της Βουλγαρίας, η Τσεχική Δημοκρατία, το Βασίλειο της Δανίας, η Ιρλανδία, το Βασίλειο της Ισπανίας, η Γαλλική Δημοκρατία, η Ιταλική Δημοκρατία, το Μεγάλο Δουκάτο του Λουξεμβούργου, η Ουγγαρία, το Βασίλειο των Κάτω Χωρών, η Δημοκρατία της Αυστρίας, η Σλοβακική Δημοκρατία και η Δημοκρατία της Φινλανδίας φέρουν τα δικαστικά έξοδά τους.

(1) ΕΕ C 72 της 5.3.2011.